Det har været super godt at bo i Silvias lejlighed. Vi fik aldrig mulighed for at møde hende selv, da hun skulle arbejde, da vi kom. Men vi kunne sagtens tjekke ind alligevel. Silvia sørgede for, at det hele bare fungerede, og der var super god kommunikation via WhatsApp, hvilket var genialt at bruge.
Lejligheden består af flere værelser, som bliver lejet ud. Så man møder andre rejsende om morgenen til morgenmaden, hvilket er fint. Vi var så heldige at have vores eget toilet og bad på værelset (ligesom på hotel). Det var en dejlig overraskelse! :-D
Det tager omkring 40 min at gå fra lejligheden til indre by, så det skal man lige være obs på. Man kan også tage metroen.
Alt i alt et super godt ophold som kan anbefales.